આજરોજ શુક્રવારે લુણાવાડાના મુસ્લિમ ઘાંચી સમાજના પ્રમુખ, મોડાસા ફળીની પંચના પ્રમુખ ઉલમા-એ-કિરામ, લુણાવાડાના પાલિકાના સભ્યો કૌશરભાઈ ગુલાટી અને હાફીઝ અદનાનભાઈ મુસા, અઝહર મુઠિયા, સામાજિક કાર્યકર ઝકરીયાભાઈ પટેલ અને શહેઝાદ શેખ જેવા આગેવાનોએ મહીસાગર કલેકટરને રૂબરૂમાં મળી રજૂઆત કરી હતી કે આગામી રર, ર૩ અને ર૪ ઓગસ્ટના રોજ બકરીઈદનો તહેવાર હોઈ ગાય તથા ગૌવંશ સિવાયના ફક્ત કાયદા મુજબના નિયમાનુસાર પાડા-બકરા જેવા પશુઓની હેરફેર કરનારની કનડગત ના થાય તેની કાળજીને લક્ષમાં લઈ આપ જિલ્લા પોલીસને જાણ કરો તેવી વિનંતી કરવામાં આવી હતી.